पाएं अपने शहर की ताज़ा ख़बरें और फ्री ई-पेपरडाउनलोड करें
राजकीय आदर्श प्राथमिक स्वास्थ्य केंद्र बालेर में लापरवाही का आलम कुछ अलग ही है। गुरुवार को एक महिला प्राथमिक स्वास्थ्य केंद्र में इधर उधर भटकती दिखाई दी। महिला के हाथ में डिस्चार्ज टिकट था। महिला से जानकारी करने पर महिला ने बताया कि दिनांक 30 नवंबर 2020 को प्रसव पीड़ा हुई।परिजनों ने राजकीय आदर्श प्राथमिक स्वास्थ्य केंद्र में भर्ती कराया। इसी दिन सुरक्षित प्रसव के दौरान बच्ची का जन्म हुआ। 1 दिसम्बर 2020को पीएचसी से डिस्चार्ज कर दिया गया।एएनएम ने डिस्चार्ज टिकट में फीमेल की जगह मेल अंकित कर दिया। एएनएम की लापरवाही का खामियाजा महिला व परिजनों को भुगतना पड़ रहा है।
महिला ने बताया कि बच्ची लगभग 5 माह की हो गई है। लेकिन आज तक भी बच्ची को बच्ची होने का प्रमाण नहीं मिला है। पीएचसी में चक्कर काट रहे हैं। एएनएम द्वारा सरकारी योजनाओं का लाभ मिलने की बात कही थी। लेकिन आज तक भी लाभ नही मिल पाया है। पीड़ित महिला ने बताया कि उनके द्वारा 181 पर भी शिकायत दर्ज करवाई गई थी। लेकिन आज तक भी समाधान नहीं हुआ है।^महिला के डिस्चार्ज टिकट में बच्ची की जगह बच्चा अंकित कर दिया है तो करेक्शन करवा देंगे।-डॉ. राकेश कुमार मीना, चिकित्साधिकारी प्रभारी राजकीय आदर्श प्राथमिक स्वास्थ्य केंद्र बालेर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn